text: Fremgang for Sauer-Danfoss
  03 november 2011 kl. 13.12
  Både omsætning og fortjeneste stiger hos Sauer-Danfoss-koncernen, der netop har offentliggjort resultaterne for tredje kvartal.
  Omsætningen for kvartalet steg med 23 procent 483,3 mio. US-dollars, sammenlignet med en omsætning på 392,6 mio. US-dollars i tredje kvartal 2010.
  Virksomheden har en en nettofortjeneste på 57,0 mio. US-dollars sammenlignet med en nettofortjeneste på 32,1 mio. US-dollars i samme periode i 2010.
  Sauer-Danfoss Inc. er førende i verden med hensyn til design, fremstilling og salg af hydrauliske og elektroniske systemer og komponenter, der hovedsageligt anvendes i mobilt udstyr.
  I tredje kvartal 2011 modtog virksomheden nye ordrer til en værdi af 551,9 mio. US-dollars. Det er en stigning på 36% i forhold til tredje kvartal 2010.
  